รู้สึกมีของเหลวในโพรงจมูก สักพักจะเริ่มปวดหัวตรงขมับข้างซ้าย ปวดแบบรุนแรงมีอาเจียนร่วมด้วยไม่ทราบว่าเป็นโรคอะไรค่ะ
สวัสดีค่ะ อาการปวดหัวตรงขมับซ้าย อาเจียน มีของเหลวในจมูก อาจเกิดจาก การมีไซนัสอักเสบ การมีเนื้องอกในโพรงจมูก ปวดศีรษะจากกล้ามเนื้อรอบศีรษะตึงตัวจากการใช้งาน ปวดไมเกรน มักปวดมากๆข้างเดียว แต่อาจจะไม่อธิบายอาการของเหลวในจมูกไซนัสอักเสบเป็นการอักเสบของโพรงอากาศไซนัส ซึ่งไซนัสเป็นโพรงอากาศที่อยู่ตามจมูกและใบหน้าและตรงระหว่างตา ถ้ามีการอักเสบจะทำให้มีอาการปวดตามใบหน้า คัดจมูก มีไข้และมีน้ำมูกไหลลงคอได้ การรักษาคือการกินยาฆ่าเชื้อ 5-7 วันตามแพทย์สั่งและรักษาตามอาการอื่นๆเช่นการล้างจมูกกรณีมีของเหลวคั่งในจมูกมาก กินยาลดไข้ เป็นต้นการดูแลตัวเองเบื้องต้น รับประทานยาลดไข้และยาแก้ปวดเพื่อบรรเทาอาการ ดื่มน้ำมากๆ ใช้น้ำเกลือล้างจมูกได้ พักผ่อนให้เพียงพอ หากมีอาการมากขึ้น น้ำมูกข้นเขียว เสมหะในคอเยอะ ไข้สูง ให้รีบไปพบแพทย์